Oshali wo sha monika mo kutya aalumentu yongashingeyi otaa longitha iingangamithi unene, noshowo otaa ya nu nayi iikolitha. Ngele ya kolwa yo taa ka dhenga, nokudhipaga nenge okukwata aantu koonkondo. Oshinima oshikwawo aalumentu moNamibia oye na unene efupa ewinayi. Aakiintu wo oyi ikolelela unene komaliko gaalumentu, shono hashi ya ningitha yakale itaa vulu okufadhuka po, shaashi inaa hala okuthiga po eliko. Po opuna ishewe uuholume tawu eta omalugodhi pokati kaamboka ya hokana, nenge ye li mohole. Ishewe oshinima shimwe aalumentu aaNamibia kaye shi oku ulika ohole kaakiintu nokuunona. Iha ya thethenga aaholike yawo, shaashi anuwa, oyu uva ko kutya omuthigululwakalo ogwa ti omukulukadhi ihaa dhengwa keholike. Ndele nuunona otawu haya gulwa ashike, pehala lyo kuningwa nawa koohe. Ombelewa yOmunyekadhi gwaNamibia, Meme Monica Geingos, oyi ipyakidhila noku konaakona kutya omolwashike aaNamibia ta yi idhipaga, molwefupa nuukodhi. Aalumentu otaa dhenge aakiintu, oomeme otaa dhenge ootate, yoomeme noho otaa dhengathana, omanga to adha ootate taya dhenge ootate yakwawo, ndele ota yi idhenge lela nokwiyehameka medhina lyuukodhi. Opuna wo mboka ya ya mondholongo sho ya dhenge uunona wawo, nenge ya kwata uunona wawo koonkondo. Koosikola uunona na wo otawu i dhenge. Momagumbo iihuna nee. Tate ota dhenge meme, ye omwana gumwe megumbo ota dhenge he ngu ta dhenge yina. Po opuna ihe mba taya dhenge aakulupe.